ตลาดหุ้นสหรัฐฯดิ่งแรง
ตลาดหุ้นสหรัฐฯดิ่งแรงหลังECBยังไม่ขยับช่วยแก้วิกฤตยูโรโซน ขณะที่ราคาน้ำมันขยับลงอย่างแรงเช่นกันปิดลบรุนแรงสุดรอบ 3 สัปดาห์
9 ธ.ค. 2554

ตลาดหุ้นสหรัฐฯดิ่งแรงหลังECBยังไม่ขยับช่วยแก้วิกฤตยูโรโซน ขณะที่ราคาน้ำมันขยับลงอย่างแรงเช่นกันปิดลบรุนแรงสุดรอบ 3 สัปดาห์
วอลล์สตรีทดิ่งแรงวานนี้(8ธ.ค.) หลังประธานอีซีบีดับกระแสความหวังว่าธนาคารจะเข้าซื้อพันธบัตรรัฐบาลชาติยุโรปเพิ่มเติมเพื่อช่วยยับยั้งวิกฤตหนี้ยูโรโซน และปัจจัยนี้กลบข่าวดีเกี่ยวกับข้อมูลภาคแรงงานที่ส่อแววฟื้นตัวในสหรัฐฯ       ดัชนีหุ้นดาวโจนส์ ลดลง 195.72 จุด (1.60 เปอร์เซ็นต์) ปิดที่ 12,000.65 แนสแดค ลดลง 52.52 จุด (1.98 เปอร์เซ็นต์) ปิดที่ 2,596.69 เอสแอนด์พี ลดลง 26.32 จุด (2.09 เปอร์เซ็นต์) ปิดที่ 1,234.69  ขณะที่ราคาน้ำมันขยับลงอย่างแรงและนับเป็นการปิดลบรุนแรงที่สุดในรอบ 3 สัปดาห์ แม้มีปัจจัยบวกเกี่ยวข้องจำนวนผู้เข้ารับสิทธิประโยชน์คนว่างงานสหรัฐฯ ที่ลดลงอย่างมาก       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมกราคม ลดลง 2.15 ดอลลาร์ ปิดที่ 98.34 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1.42 ดอลลาร์ ปิดที่ 108.11 ดอลลาร์ต่อบาร์เรล